Torna una nova edició del Cross Interescolar
15 de març de 2022

Carcaixent

Des del Departament d’Esports de l’Ajuntament de Carcaixent s’està organitzant, per al proper 26 de març, el Cross Interescolar 2022 per a tot l’alumnat dels centres educatius de Carcaixent nascut entre 2006 i 2017 i, també, per a mares, pares, mestres i professorat. El Cross consistirà en una carrera pels diferents circuits adaptats a l’estat físic de cada edat al Poliesportiu es i competiran per centres educatius.

L’objectiu és completar el programa d’activitats esportives coordinades des de la Regidoria d’Esports, mostrant als xiquets i xiquetes modalitats esportives distintes a les més habituals. L’acte comptarà amb la participació dels monitors d’Escoles Esportives i del Club d’Atletisme, en la part organitzativa.

La inscripció al Cross ja està oberta i es pot fer a través de l'apartat de cita prèvia en l’APP de l’Ajuntament de Carcaixent en la pàgina web o per telèfon al 962457650. No s’admitirà cap inscripció el dia de la prova.